Plasa montetaro

Plasa montetaro () estas geomorfologia tutaĵo, kreanta la centran parton de Pilzena montetaro. Ĝi etendiĝas en la enlando de okcidenta Bohemio, kie ĝi okupas plejpartan parton de distrikto Plzeň-nordo kaj apudajn regionojn de la ĉirkaŭaj distriktoj (sudon de distrikto Rakovník, nordokcidenton de distrikto Rokycany, nordokcidentan duonon de distrikto Plzeň-urbo, nordokcidenton de distrikto Plzeň-sudo, nordorientan randon de distrikto Domažlice kaj orienton de distrikto Tachov). a plej alta monto estas monteto Vlčí hora (704 m) ĉe Černošín (Třebel).

En Plasa montetaro situas la centro de la okcidenta Bohemio, la statuta urbo Plzeň, kiu samtempe prezentas unu grandan setlejon sur la teritorio de tutaĵo. Malpli grandaj urboj super 5 mil loĝantoj estas Stříbro, Nýřany, Dobřany kaj Třemošná. El pluaj setlejoj menciindas ekz. Radnice, Kralovice, Kožlany, Plasy, Kaznějov, Horní Bříza, Město Touškov, Stod, Horšovský Týn (sur limo kun Subbohemiaarbara montetaro), Kladruby aŭ Černošín.

La riveran akson de Plasa montetaro kreas rivero Mže/Berounka, en kies akvokolektan areon apartenas la tuta teritorio. Alfluantoj havantaj pli signifan kvocienton en deakvigo de la tutaĵo estas krom aliaj Úhlavka, Úterský potok, Radbuza, Třemošná, Střela, Radnický potok, Javornice kaj Tyterský potok.

La montetaro ricevis sian nomon laŭ urbo Plasy.


Kategorio:Geomorfologiaj tutaĵoj en Ĉeĥio
Kategorio:Montetaroj en Ĉeĥio
Kategorio:Berouna sistemo
Kategorio:Geografio de distrikto Domažlice
Kategorio:Geografio de distrikto Plzeň-sudo
Kategorio:Geografio de distrikto Plzeň-nordo
Kategorio:Geografio de distrikto Rakovník
Kategorio:Geografio de distrikto Rokycany
Kategorio:Geografio de distrikto Tachov